Seru

Seru merupakan sebuah filem seram Malaysia 2011 terbitan Tayangan Unggul. Filem ini menggabungkan dua pengarah bagi memantapkan filem ini. Pierre Andre diberi tanggungjawab dari segi lakonan manakala Woo Ming Jin pula dari segi teknikal. Ini merupakan filem pertama Pierre bersama Tayangan Unggul dan filem pertama beliau selepas beliau keluar dari MIG akibat sedikit salah faham.

Sinopsis
Mengisahkan tentang sebuah produksi yang sedang membuat satu penggambaran filem seram bertajuk "Jangan Bernafas". Semasa penggambaran berlangsung, secara tiba-tiba, pelbagai kejadian aneh dan peristiwa berlaku, diluar jangkaan mereka. Pada mulanya, mereka menganggap ia hanyalah rasukan biasa dan kru di sebalik pembikinan filem tersebut, ingin menjadikannya sebagai "footage" menarik untuk tujuan promosi filem tersebut. Namun, seorang demi seorang menjadi sasaran rasukan dan juga pembunuhan, menyebabkan keadaan menjadi tidak terkawal... tetapi kamera yang digunakan, masih terus merakamkan aksi yang terjadi .

Pelakon
 Sharnaaz Ahmad sebagai Jeff
 Kat Mentor sebagai Lina
 Nisha Dirr sebagai Sari
 Cut Mutia sebagai Julie
 Azman Hassan sebagai Azman
 Pierre Andre sebagai Bob
 Awal Ashaari sebagai Zed
 Nora Danish sebagai Yana
 Bella Dally sebagai Ain
 Along Eyzendy sebagai Sam
 Dazrin Kamarudin sebagai Budi
 Dewa Sapri sebagai Ungkai

Maklum Balas

Ulasan
Menurut tupai.com.my, filem ini merupakan percubaan berani menggabungkan dua pengarah yang berpengalaman (Pierre Andre & Ming Jin). Filem yang menggunakan teknik found footage seperti filem Blair Witch Project digunakan dalam filem ini. Filem ini menonjolkan imej-imej yang menggelikan. Sebuah percubaan yang baik dari dua pengarah ini.

Lakonan
Lakonan yang diberikan oleh pelakon filem ini agak baik, dengan pendokong utama, Sharnaaz, berjaya memberikan impak kepada penonton yang menonton cerita ini. Pelakon-pelaokn lain berjaya mnjayakan watak masing-masing, dan membangkitkan rasa seram bagi penonton.

Kutipan
Filem ini berjaya mengutip RM 0.54 juta pada hari pertama tayangan. Keseluruhannya, filem ni tidak berjaya mendapat kutipan pecah panggung dan tidak berjaya membayar balik kos penghasilan.

Rujukan

Lihat juga
 Filem Malaysia tahun 2011

Pautan luar
Seru  di Sinema Malaysia
Kutipan Filem 2011  di FINAS

Filem Malaysia tahun 2011
Filem terbitan Tayangan Unggul
Filem bahasa Melayu
Filem arahan Pierre Andre
Filem arahan Woo Ming Jin